PATVIRTINTA

Gelgaudiškio „Šaltinio“ specialiojo

ugdymo centro direktoriaus

2022 m. sausio 20 d. įsakymu Nr. V-1

**GELGAUDIŠKIO „ŠALTINIO“ SPECIALIOJO UGDYMO CENTRO**

**DARBO APMOKĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Gelgaudiškio „Šaltinio“ specialiojo ugdymo centro (toliau-Centras) darbuotojų darbo apmokėjimo tvarkos aprašas (toliau – tvarka) reglamentuoja visų Centro darbuotojų darbo apmokėjimo tvarką, detalizuoja pareiginės algos pastoviosios dalies nustatymo kriterijus, darbo užmokesčio apskaičiavimą esant nukrypimams nuo normalių darbo sąlygų, atsiskaitymo su darbuotojais terminus, nustato darbuotojų kategorijas pagal pareigybes, nurodo kiekvienos pareigybės apmokėjimo formas ir darbo užmokesčio dydžius, papildomo apmokėjimo skyrimo pagrindus ir tvarką.
2. Šios tvarkos nuostatos parengtos vadovaujantis Lietuvos Respublikos darbo kodekso nuostatomis ir jas įgyvendinančiais teisės aktais, Lietuvos Respublikos valstybės ir savivaldybių įstaigų darbuotojų darbo apmokėjimo įstatymu (toliau – DAĮ), Centro darbo tvarkos taisyklėmis ir yra suderintos su kitais Centro lokaliniais teisės aktais bei taikomos apskaičiuojant ir išmokant pagal darbo sutartis dirbančių darbuotojų darbo užmokestį.
   1. Darbuotojų darbo užmokestį, priklausomai nuo atitinkamų reikalavimų (išsilavinimo, stažo, kvalifikacinės kategorijos), taikomų atitinkamos pareigybės darbo apmokėjimui, sudaro pareiginė alga (pastovioji dalis, kintamoji dalis), taip pat galimos priemokos, premijos:
      1. bazinis darbo užmokestis, kuris gali būti nustatomas kaip valandinis atlygis arba mėnesinė alga;
      2. papildoma darbo užmokesčio dalis, jei tokia nustatoma konkrečiam darbuotojui;
      3. priemokos už papildomą darbą ar papildomų pareigų, ar užduočių vykdymą;
      4. premijos už pasiektus tikslus, numatytus atitinkamiems darbuotojams ar pareigybėms;
      5. premijos, skiriamos paskatinti darbuotoją už gerai atliktą darbą ar veiklos rezultatus.
3. Centro darbuotojų pareiginės algos pastovioji dalis nustatoma pareiginės algos koeficientais. Pareiginės algos koeficiento vienetas yra lygus pareiginės algos baziniam dydžiui (toliau-BD). Pareiginės algos pastovioji dalis apskaičiuojama atitinkamą pareiginės algos koeficientą dauginant iš pareiginės algos BD.

**II SKYRIUS**

**DARBO APMOKĖJIMO ORGANIZAVIMAS**

**I SKIRSNIS**

**MINIMALUS DARBO UŽMOKESTIS. NEKVALIFIKUOTAS DARBAS**

1. Konkretūs valandiniai tarifiniai atlygiai, mėnesinės algos, kitos darbo apmokėjimo formos ir sąlygos, darbo normos nustatomos su darbuotoju sudaromoje darbo sutartyje, kuri turi atitikti šios darbo apmokėjimo tvarkos nuostatas.
2. Darbuotojų atliekamo darbo turinys, jo aprašymas, darbuotojams privalomi kvalifikaciniai reikalavimai, jei tokie taikomi atskirai pareigybei, privaloma ir savanoriška kvalifikacijos tobulinimo tvarka nustatomi darbuotojų pareiginiuose nuostatuose ir/arba darbo sutartyse.
3. Centre taikoma Lietuvos Respublikos Vyriausybės patvirtinta minimalioji mėnesinė alga ir minimalus valandinis atlygis.
4. Minimalus darbo užmokestis – mažiausias leidžiamas atlygis už nekvalifikuotą darbą darbuotojui atitinkamai už vieną valandą ar visą kalendorinio mėnesio darbo laiko normą.
5. Minimalus darbo užmokestis mokamas už nekvalifikuotą darbą.Nekvalifikuotu darbu laikomas darbas, kuriam atlikti nekeliami jokie specialūs kvalifikacinių įgūdžių ar profesinių gebėjimų reikalavimai.
6. Pareigos Centre, priskirtinos prie nekvalifikuotų darbų, yra šios: rūbų prižiūrėtojas-skalbėjas, pagalbinis virtuvės darbininkas, ūkio dalies darbininkas, valytojas, aplinkos priežiūros darbininkas, budėtojas.

**II SKIRSNIS**

**MOKĖJIMAS UŽ VIRŠVALANDINĮ DARBĄ IR DARBĄ POILSIO IR ŠVENČIŲ DIENOMIS**

1. Dirbant daugiau nei etatu tose pačiose pareigose, už viršvalandinį darbą mokamas pusantro darbuotojo darbo užmokesčio dydžio užmokestis. Su darbuotoju darbo sutartyje sulygus dėl padidinto darbo masto, darbas nelaikomas viršvalandiniu ir darbuotojui mokamas įprastas darbo užmokestis.
2. Už viršvalandinį darbą poilsio dieną, kuri nenustatyta pagal darbo grafiką, ar viršvalandinį darbą naktį mokamas dvigubas darbuotojo darbo užmokestis.
3. Už viršvalandinį darbą švenčių dienomis mokamas dviejų su puse darbuotojo darbo užmokesčio dydžio užmokestis.
4. Už darbą švenčių dieną, darbą poilsio dieną, kuri nenustatyta pagal darbo grafiką, mokamas dvigubas darbuotojo darbo užmokestis arba darbuotojo prašymu darbo poilsio ar švenčių dienomis laikas ar viršvalandinio darbo laikas padauginti iš nustatyto (11–12 punktai) atitinkamo dydžio, gali būti pridedami prie kasmetinių atostogų laiko.

**III SKIRSNIS**

**MOKĖJIMAS UŽ PAVADAVIMĄ**

1. Kito darbuotojo pavadavimas gali būti atliekamas darbuotojo darbo metu arba po jo darbo, atsižvelgiant į darbo specifiką ir galimybes.
2. Jeigu pavaduojama darbo metu, už pavadavimą gali būti skiriama priemoka iki 30 procentų pagal pastoviąją dalį pavaduojančio (kuris vaduoja) darbuotojo.
3. Jeigu pavaduojama po savo darbo, už pavadavimą skiriamas papildomas darbo užmokestis, už pavaduojamą etato dalį ir nustatoma pastovioji dalis pavaduojančio darbuotojo.
4. Pavaduojant pedagoginius darbuotojus 1 valandos įkainis apskaičiuojamas sekančiai:
5. Mokytojų - pastoviosios dalies koeficientas, atsižvelgiant į pastoviosios dalies padidinimo koeficientą už veiklos sudėtingumą, (K) dauginant iš nustatytojo bazinio dydžio (BD), dalinant iš nustatytų darbo valandų skaičiaus.

Valandos įkainis skaičiuojamas, naudojant vidutinį darbo dienų skaičių, pagal formulę:

* 1. **V = (K x 181** eurai**)/ M x 7,2 val.**

(čia **V**- valandos įkainis, **K** - mokytojui nustatytas pastoviosios dalies koeficientas, **M** - vidutinis atitinkamų kalendorinių metų darbo dienų skaičius. 7,2- pilno etato darbo dienos valandų skaičius. Vidutinis  darbo dienų skaičius tvirtinamas Lietuvos Respublikos socialinės apsaugos ir darbo ministro įsakymu kiekvieniems kalendoriniams metams, todėl kalendorinių metų sausio mėnesį valandos įkainis gali būti perskaičiuojamas iš naujo ir gali skirtis;

* 1. Auklėtojų - pastoviosios dalies koeficientas, atsižvelgiant į pastoviosios dalies padidinimo koeficientą už veiklos sudėtingumą, (K) dauginant iš nustatytojo bazinio dydžio (BD), dalinant iš vidutinio atitinkamų kalendorinių metų darbo dienų skaičiaus.
  2. **V = (K x 181** eurai**)/ M x 5,6 val.**

18.3. Logopedų:

* 1. **V = (K x 181** eurai**)/ M x 6,8 val.**

**IV SKIRSNIS**

**DARBAS NE VISO DARBO LAIKO SĄLYGOMIS. DARBO LAIKO APSKAITA**

19.Sutarus su darbuotoju, kad jis dirbs ne visą darbo laiką, darbo užmokestis mokamas to darbuotojo proporcingai dirbtam laikui.

20. Darbas ne viso darbo laiko sąlygomis dirbantiems darbuotojams nesukelia ribojimų nustatant kasmetinių atostogų trukmę, apskaičiuojant darbo stažą, skiriant į aukštesnes pareigas, tobulinant kvalifikaciją, neapriboja kitų darbuotojo darbo teisių, palyginti su darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.

21. Darbo laiko apskaita tvarkoma Centro direktoriaus įsakymu patvirtinta tvarka nustatytos formos darbo laiko apskaitos žiniaraščiuose.

22. Darbuotojai, atsakingi už darbo laiko apskaitos žiniaraščių pildymą, paskiriami Centro direktoriaus įsakymu.

23. Užpildytus ir atsakingo asmens pasirašytus darbo laiko apskaitos žiniaraščius tvirtina Centro direktorius.

24. Patvirtinti darbo laiko apskaitos žiniaraščiai pateikiami Centro buhalterijai likus darbo dienai iki mėnesio pabaigos.

**V SKIRSNIS**

**KASMETINIŲ ATOSTOGŲ APMOKĖJIMAS**

25. Kasmetinių atostogų laiku darbuotojui paliekamas jo vidutinis darbo užmokestis. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.

26. Atostoginiai išmokami ne vėliau kaip paskutinę darbo dieną prieš kasmetinių atostogų pradžią.

27. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.

28. Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija.

**VI SKIRSNIS**

PRIEMOKŲ, PREMIJŲ, PAŠALPŲ MOKĖJIMO TVARKA IR SĄLYGOS

29. Centro darbuotojams ne daugiau kaip vieną kartą per metus gali būti skiriamos premijos:

29.1. atlikus vienkartines ypač svarbias įstaigos veiklai užduotis;

29.2. labai gerai įvertinus darbuotojo praėjusių kalendorinių metų veiklą;

29.3. vienkartinėmis ypač svarbiomis Centro veiklai užduotimis laikomos užduotys, kurios atitinka šiuos kriterijus:

29.4. reikšmingai prisideda prie Centro strategijos kūrimo ir inovacijų;

29.5. svarbios kuriant ir gražinant Centro aplinką;

29.6. nėra nuolatinio pobūdžio baigtinės;

29.7. svarbios ir (ar) didelio masto darbuotojo, dirbančio pagal darbo sutartį, kuria siūloma skirta premiją, vykdomų funkcijų požiūriu;

29.8. premija gali būti skiriama tik už tokią užduotį, kuri įvykdyta nepriekaištingai ir užduočiai įvykdyti nustatytais terminais;

29.9. premija neskiriama, jeigu darbuotojas per paskutinius šešis mėnesius padaro pareigų nustatytų darbo teisės normose, darbo tvarkos taisyklėse, darbo sutartyje ar kituose lokaliniuose teisės aktuose, pažeidimą;

29.10. premijos skiriamos Centro direktoriaus įsakymu, neviršijant darbuotojui nustatytos pareiginės algos pastoviosios dalies dydžio ir neviršijant Centrui darbo užmokesčiui skirtų lėšų.

30. Priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas, neviršijant nustatytos darbo laiko trukmės ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio.

31. Kai priemoka nustatoma už papildomų pareigų ar užduočių, nenustatytų pareigybės aprašyme ir suformuluotą raštu, vykdymą, šios užduotys turi būti realios (tokios, kurias reikia faktiškai vykdyti) suformuluotos aiškiai, suprantamai, trunkančios visą laikotarpį, kuriam yra nustatomos. Šios pareigos ar užduotys nurodomos Centro direktoriaus įsakymu. Priemokos šiuo pagrindu mokėjimas nutraukiamas, jei pareigos ar užduotys faktiškai nėra vykdomos.

32. Už kito pedagogo pavadavimą mokama vadovaujantis Centro Pedagogų ir vadovų pavadavimo darbe tvarkos aprašu:

32.1. pedagogams - nesutampančiu su jo darbo grafiku metu mokama už faktines pavaduotas valandas (pamokas), taikant jo pareiginės algos pastoviosios dalies koeficientą, sutampančiu su jo darbo grafiku metu, bet pedagogui tuo metu nedirbant savo darbo, koreguojamas savaitės darbo grafikas ir pedagogui mokama už faktines pavaduotas valandas (pamokas), taikant jo pareiginės algos pastoviosios dalies koeficientą.

**VII SKIRSNIS**

**MATERIALINĖS PAŠALPOS**

33. Centro darbuotojams, kurių materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio, sesers, taip pat išlaikytinių, kurių globėju ar rūpintoju yra paskirtas darbuotojas, ligos ar mirties, stichinės nelaimės ar turto netekimo, jeigu yra Centro darbuotojo rašytinis prašymas ir pateikti atitinkamą aplinkybę patvirtinantys dokumentai, gali būti skiriama 2 minimalių mėnesinių algų dydžio materialinė pašalpa iš Centrui skirtų lėšų.

34. Mirus Centro darbuotojui, jo šeimos nariams iš Centrui skirtų lėšų gali būti išmokama 3 minimalių mėnesinių algų dydžio materialinė pašalpa, jeigu yra jo šeimos narių ar darbuotojo rašytinis prašymas ir pateikti mirties faktą patvirtinantys dokumentai.

**VIII SKIRSNIS**

**DARBO UŽMOKESČIO MOKĖJIMO TERMINAI, TVARKA**

35. Darbo užmokestis darbuotojui mokamas ne rečiau kaip du kartus per mėnesį, o jeigu darbuotojas prašo, kartą per mėnesį.

36. Už darbą per kalendorinį mėnesį atsiskaitoma paskutinę mėnesio dieną.

37. Darbo užmokestis mokamas tik pinigais, pervedant į darbuotojo nurodytą asmeninę sąskaitą banke.

38. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.

39. Ne rečiau kaip kartą per mėnesį elektroniniu būdu darbuotojui pateikiama informacija apie jam apskaičiuotas, išmokėtas ir išskaičiuotas sumas ir apie darbo laiko trukmę.

40. Darbuotojui raštiškai prašant, darbdavys išduoda darbuotojui pažymą apie darbą Centre. Pažymoje nurodoma darbuotojo darbo funkcijos ir/ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

**IX SKIRSNIS**

**IŠSKAITOS IŠ DARBO UŽMOKESČIO**

41. Išskaitos gali būti daromos šiais atvejais:

41.1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;

41.2. grąžinti sumoms, permokėtoms dėl skaičiavimo klaidų;

41.3. atlyginti žalai, kurią darbuotojas dėl savo kaltės padarė darbdaviui;

41.4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva;

41.5. išieškant nustatytas sumas pagal vykdomuosius dokumentus (vykdomieji raštai, išduoti teismo sprendimų, nuosprendžių, nutarimų, nutarčių pagrindu, teismo įsakymai, institucijų ir pareigūnų nutarimai administracinių teisės pažeidimų bylose, kiti institucijų ir pareigūnų sprendimai, kurių vykdymą civilinio proceso tvarka nustato įstatymai).

42. Išskaita padaroma ne vėliau kaip per vieną mėnesį nuo tos dienos, kurią darbdavys sužinojo ar galėjo sužinoti apie atsiradusį išskaitos pagrindą.

**X SKIRSNIS**

**LIGOS PAŠALPOS MOKĖJIMAS**

43. Ligos pašalpa mokama už pirmąsias dvi kalendorines ligos dienas, sutampančias su darbuotojo darbo grafiku. Mokama ligos pašalpa apskaičiuojama 80 procentų pašalpos gavėjo vidutinio uždarbio, apskaičiuoto Lietuvos Respublikos Vyriausybės nustatyta tvarka.

44. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.

**III SKYRIUS**

**CENTRE PATVIRTINTŲ PAREIGYBIŲ DARBO APMOKĖJIMO SĄLYGOS**

I SKIRSNIS

**PAREIGINĖS ALGOS PASTOVIOSIOS DALIES NUSTATYMO CENTRO DARBUOTOJAMS KRITERIJAI**

45. Centro direktorius, nustatydamas pastoviosios dalies koeficientą darbuotojams, atsižvelgia į Centrui skirtas lėšas.

46. Centro direktorius įsakymu tvirtina Centro pareigybių sąrašą, pareigybių lygius ir pareigybių aprašus.

47. A1 lygio pareigybėms pareiginės algos pastoviosios dalies koeficientas didinamas 20 procentų.

48. Centro mokytojų, pagalbos mokiniui specialistų kvalifikacinės kategorijos nustatomos Švietimo ir mokslo ministro nustatyta tvarka.

49. Centre kiekvienais metais tvirtinamas pareigybių sąrašas, jų darbo apmokėjimas.

50. Centro direktorius:

50.1. Šakių rajono savivaldybės mero sprendimu Centro direktoriui nustatomas pastoviosios dalies ir kintamos dalies koeficientas;

50.2. pareiginės algos pastovioji dalis nustatoma vadovaujantis darbo apmokėjimo įstatymo 5 priedu, atsižvelgiant į pedagoginio darbo stažą, mokinių skaičių bei veiklos sudėtingumą;

50.3. Centro direktoriaus veikla kasmet vertinama vadovaujantis Darbo apmokėjimo įstatymu, pagal praėjusių kalendorinių metų veiklos vertinimą nustatoma pareiginės algos kintamoji dalis.

51. Centro ugdymo bei švietimo pagalbos ir konsultavimo skyrių vedėjai:

51.1. Centro ugdymo bei švietimo pagalbos ir konsultavimo skyrių vedėjams direktorius nustato pareiginės algos pastoviosios dalies ir kintamosios dalies koeficientus (1 priedas).

51.2. pareiginės algos pastovioji dalis nustatoma vadovaujantis Darbo apmokėjimo įstatymo 5 priedu, atsižvelgiant į pedagoginio darbo stažą ir veiklos sudėtingumą;

51.3. vadovaujantis Darbo apmokėjimo įstatymo 5 priedu, ugdymo bei švietimo pagalbos ir konsultavimo skyrių vedėjams pareiginės algos pastoviosios dalies koeficientas dėl veiklos sudėtingumo didinamas 5 procentais;

51.4. Centro ugdymo bei švietimo pagalbos ir konsultavimo skyrių vedėjams pareiginės algos koeficientas nustatomas iš naujo pasikeitus mokinių skaičiui, pedagoginio darbo stažui, veiklos sudėtingumui ar nustačius, kad direktoriaus ar skyrių vedėjų pareiginė alga (pastovioji dalis kartu su kintamąja dalimi) viršija praėjusio ketvirčio Centro darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius;

51.5. mokytojams pareiginės algos pastovioji dalis nustatoma vadovaujantis Darbo apmokėjimo įstatymo 5 priedu, atsižvelgiant į pedagoginio darbo stažą, kvalifikacinę kategoriją ir veiklos sudėtingumą (2 priedas);

51.6. vadovaujantis Darbo apmokėjimo įstatymo 5 priedu, mokytojams pareiginės algos koeficientai dėl veiklos sudėtingumo didinami 5 procentais;

51.7. didinami 5 procentais mokantiems mokinį, kuriam dėl ligos ar patologinės būklės skirtas mokymas namuose;

51.8. švietimo pagalbos specialistams, pareiginės algos pastovioji dalis nustatoma vadovaujantis Darbo apmokėjimo įstatymo 5 priedu, atsižvelgiant į pedagoginio darbo stažą, kvalifikacinę kategoriją ir veiklos sudėtingumą (3 priedas):

51.8.1. socialiniam pedagogui;

51.8.2. psichologui;

51.8.3. psichologo asistentui;

51.9. vadovaujantis Darbo apmokėjimo įstatymo 5 priedu, švietimo pagalbos specialistams, pareiginės algos koeficientai dėl veiklos sudėtingumo didinami 5 procentais;

51.10. logopedams, pareiginės algos pastovioji dalis nustatoma vadovaujantis Darbo apmokėjimo įstatymo 5 priedu, atsižvelgiant į pedagoginio darbo stažą, kvalifikacinę kategoriją ir veiklos sudėtingumą (4 priedas):

51.10.1. vadovaujantis Darbo apmokėjimo įstatymo 5 priedu, logopedams pareiginės algos pastoviosios dalies koeficientas dėl veiklos sudėtingumo didinamas 5 procentais;

51.11. auklėtojams, pareiginės algos pastovioji dalis nustatoma vadovaujantis Darbo apmokėjimo įstatymo 5 priedu, atsižvelgiant į pedagoginio darbo stažą, kvalifikacinę kategoriją ir veiklos sudėtingumą (5 priedas):

51.11.1. vadovaujantis Darbo apmokėjimo įstatymo 5 priedu, auklėtojams pareiginės algos pastoviosios dalies koeficientas dėl veiklos sudėtingumo didinamas 10 procentų.

52. Socialinių paslaugų srities darbuotojams taikomi ne mažesni nei Darbo apmokėjimo įstatyme 3 ir 4 priede nustatyti minimalūs pareiginės algos pastoviosios dalies koeficientai, padidinus 30 procentų (6 priedas).

53. Ugdymo aprūpinimo skyriaus vedėjui, socialinių paslaugų skyriaus vedėjui, koeficientas nustatomas pagal Darbo apmokėjimo įstatymo 2 priedą, taikant vidutinius koeficientų dydžius (7 priedas).

54. Centro specialistų (A ir B lygio) pareiginės algos pastovioji dalis priklauso nuo pareigybės lygio ir profesinio darbo patirties, koeficientas nustatomas pagal Darbo apmokėjimo įstatymo 3 priedą:

54.1. atsižvelgiant į darbo specifiką ir atliekamų funkcijų sudėtingumą vyriausiajam buhalteriui taikyti maksimalų pastoviosios dalies koeficiento dydį, buhalteriui, visuomenės sveikatos priežiūros specialistui, kineziterapeutui, bibliotekininkui taikyti 3 priede nustatytus vidutinius koeficientų dydžius. (8 priedas).

55. Kvalifikuotiems darbuotojams (elektrikas, mokytojo padėjėjas, auklėtojo padėjėjas, virėjas) taikyti ne mažesnius, nei Darbo apmokėjimo įstatyme (4 priede) nustatytus minimalius pareiginės algos pastoviosios dalies koeficientus, padidinus 20 procentų (9 priedas).

56. Kvalifikuotiems darbuotojams, atsižvelgiant į darbo specifiką ir atliekamų funkcijų sudėtingumą: (sekretorius, sandėlininkas-vyresnysis virėjas, vairuotojas) koeficientas nustatomas pagal Darbo apmokėjimo įstatymo 4 priede nustatytus vidutinius koeficiento dydžius (9 priedas).

57. Darbininkas nustatoma minimali mėnesinė alga.

58. Darbininkas priskiriamos šios pareigybės: rūbų prižiūrėtojas-skalbėjas, valytojas, pagalbinis virtuvės darbininkas, aplinkos priežiūros darbininkas, budėtojas, ūkio dalies darbininkas.

59. Darbuotojui įgijus aukštesnę kvalifikaciją, Centro direktoriaus sprendimu tokiam darbuotojui gali būti mokamas didesnis darbo užmokestis arba pritaikytas didesnis darbo apmokėjimo tarifas. Esant laisvoms darbo vietoms, kurioms keliami aukštesni reikalavimai, tokios darbo vietos pirmiausia pasiūlomos Centro darbuotojams, įgijusiems aukštesnę kvalifikaciją. Tokiu atveju darbuotojui taikoma užimamos aukštesnės pareigybės atlyginimų tvarka.

60. Mokytojams, pagalbos mokytojui specialistams pareiginės algos kintamoji dalis, vadovaujantis Darbo apmokėjimo įstatymu, nenustatoma.

61. Ugdymo bei švietimo pagalbos ir konsultavimo, ugdymo aprūpinimo, socialinių paslaugų skyrių vedėjams, Centro specialistams (A ir B lygio), Centro kvalifikuotiems darbuotojams (C lygis) pareiginės algos kintamoji dalis nustatoma atlikus kasmetinį darbuotojų vertinimą, atsižvelgiant į Centro turimas lėšas.

62. Darbuotojų praėjusių kalendorinių metų veikla vertinama vadovaujantis Lietuvos Respublikos Vyriausybės ar jos įgaliotos institucijos patvirtintu biudžetinių įstaigų darbuotojų veiklos vertinimo tvarkos aprašu.

63. Metines veiklos užduotis, siektinus rezultatus ir jų vertinimo rodiklius Centro darbuotojams nustato ir kasmetinę veiklą vertina tiesioginis jų vadovas.

64. Mokytojo darbo krūvio sandara, įvertinus įstaigos poreikius bei finansines galimybes ir siejant su mokytojų darbo krūvio sandaros nustatymo kriterijais, kiekvienais metais gali kisti.

**IV SKYRIUS**

**BAIGIAMOSIOS NUOSTATOS**

65. Centro darbuotojų darbo užmokesčio dydis tikslinamas kiekvienais mokslo metais ir/ar pasikeitus teisės aktams, atitinkamai tvarka peržiūrima ne rečiau kaip vieną kartą metuose arba pasikeitus teisės aktams.

66. Tvarka patvirtinta konsultuojantis su Centro darbuotojais, laikantis lyčių lygybės ir nediskriminavimo kitais pagrindais principų.

67. Darbuotojai kiekvieną mėnesį į nurodytus elektroninius paštus gauna atsiskaitymo lapelius apie priskaitytą ir išmokamą darbo užmokestį.

68. Centro direktorius turi teisę iš dalies arba visiškai pakeisti šią tvarką. Su pakeitimais darbuotojai ir kiti atsakingi asmenys supažindinami skelbiant Centro internetiniame puslapyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**UGDYMĄ ORGANIZUOJANČIŲ SKYRIŲ VEDĖJŲ PAREIGINĖS ALGOS PASTOVIOSIOS DALIES KOEFICIENTAI**

(Baziniais dydžiais)

|  |  |
| --- | --- |
| Pedagoginio darbo stažas (metais) | Pastoviosios dalies koeficientai |
| iki 10 | 10,66 |
| nuo daugiau kaip 10 iki 15 | 11,12 |
| daugiau kaip 15 | 11,71 |

2 priedas

**MOKYTOJŲ, DIRBANČIŲ PAGAL BENDROJO UGDYMO PROGRAMAS , IKIMOKYKLINIO IR PRIEŠMOKYKLINIO UGDYMO PROGRAMAS, PAREIGINĖS ALGOS PASTOVIOSIOS DALIES KOEFICIENTAI**

(Baziniais dydžiais)

| Kvalifikacinė kategorija | Pastoviosios dalies koeficientai | | | | | | |
| --- | --- | --- | --- | --- | --- | --- | --- |
| Pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Mokytojas | 7,44 | 7,47 | 7,53 | 7,67 | 7,91 | 7,94 | 7,98 |
| Suteiktos kvalifikacinės kategorijos | | | | | | | |
| Mokytojas | 7,99 | 8,01 | 8,02 | 8,06 | 8,08 | 8,11 | 8,17 |
| Vyresnysis mokytojas |  | 8,18 | 8,21 | 8,25 | 8,58 | 8,65 | 8,66 |
| Mokytojas metodininkas |  |  | 8,74 | 8,9 | 9,18 | 9,22 | 9,28 |
| Mokytojas ekspertas |  |  | 9,94 | 10,1 | 10,36 | 10,4 | 10,45 |

3 priedas

**PSICHOLOGŲ ASISTENTŲ, PSICHOLOGŲ, SOCIALINIŲ PEDAGOGŲ**

**PASTOVIOSIOS DALIES KOEFICIENTAI**

|  |  |  |  |  |  |  |  |
| --- | --- | --- | --- | --- | --- | --- | --- |
|  | (Baziniais dydžiais) | | | | | | |
| Kvalifikacinė  kategorija | Pastoviosios dalies koeficientai | | | | | | |
| pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Psichologo asistentas, socialinis pedagogas | 7,44 | 7,47 | 7,53 | 7,67 | 7,91 | 7,94 | 7,98 |
| Suteiktos kvalifikacinės kategorijos | | | | | | | |
| Socialinis pedagogas, ketvirtos kategorijos psichologas | 7,99 | 8,01 | 8,02 | 8,06 | 8,08 | 8,11 | 8,17 |
| Vyresnysis socialinis pedagogas, trečios kategorijos psichologas |  | 8,18 | 8,21 | 8,25 | 8,58 | 8,62 | 8,66 |
| Socialinis pedagogas metodininkas, antros kategorijos psichologas |  |  | 8,74 | 8,9 | 9,18 | 9,22 | 9,28 |
| Socialinis pedagogas ekspertas, pirmos kategorijos psichologas |  |  | 9,94 | 10,1 | 10,36 | 10,4 | 10,45 |

4 priedas

**SPECIALIŲJŲ PEDAGOGŲ, LOGOPEDŲ PAREIGINIŲ ALGŲ PASTOVIOSIOS DALIES KOEFICIENTAI**

|  |  |  |  |  |  |  |  |
| --- | --- | --- | --- | --- | --- | --- | --- |
|  | (Baziniais dydžiais) | | | | | | |
| Kvalifikacinė  kategorija | Pastoviosios dalies koeficientai | | | | | | |
| Pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Specialusis pedagogas, logopedas, | 7,44 | 7,47 | 7,53 | 7,67 | 7,91 | 7,94 | 7,98 |
| Suteiktos kvalifikacinės kategorijos | | | | | | | |
| Specialusis pedagogas, logopedas, | 7,99 | 8,01 | 8,02 | 8,06 | 8,08 | 8,11 | 8,17 |
| Vyresnysis specialusis pedagogas, vyresnysis logopedas, |  | 8,18 | 8,21 | 8,25 | 8,58 | 8,62 | 8,66 |
| Specialusis pedagogas metodininkas, logopedas metodininkas, |  |  | 8,74 | 8,9 | 9,18 | 9,22 | 9,28 |
| Specialusis pedagogas ekspertas, logopedas ekspertas, |  |  | 9,94 | 10,1 | 10,36 | 10,4 | 10,45 |

5 priedas

**AUKLĖTOJŲ PAREIGINIŲ ALGŲ PASTOVIOSIOS DALIES KOEFICIENT****AI**

(Baziniais dydžiais)

|  |  |  |  |  |
| --- | --- | --- | --- | --- |
| Pareigybė | Pastoviosios dalies koeficientai | | | |
| pedagoginio darbo stažas (metais) | | | |
| iki 3 | nuo daugiau kaip 3 iki 10 | nuo daugiau kaip 10 iki 15 | daugiau kaip 15 |
| Nesuteiktos kvalifikacinės kategorijos | | | | |
| Auklėtojas | 5,5 | 5,7 | 5,8 | 5,85 |
|  | Pedagoginio darbo stažas (metais) | | | |
|  | iki 10 | | nuo daugiau kaip 10 iki 15 | daugiau kaip 15 |
| Suteiktos kvalifikacinės kategorijos | | | | |
| Auklėtojas | 5,9 | | 5,95 | 6 |
| Vyresnysis auklėtojas | 6,05 | | 6,1 | 6,15 |
| Auklėtojas metodininkas | 5,2 | | 6,25 | 6,3 |
| Auklėtojas ekspertas | 6,4 | | 6,48 | 6,64 |

6 priedas

**SOCIALINIŲ PASLAUGŲ SKYRIAUS SPECIALISTŲ PAREIGINĖS ALGOS PASTOVIOSIOS DALIES KOEFICIENTAI**

(Baziniais dydžiais)

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| **A lygis** | 7,15 | 7,28 | 7,41 | 7,54 |
| **C lygis** | 6,11 | 6,24 | 6,37 | 6,5 |

7 priedas

|  |  |  |  |  |  |
| --- | --- | --- | --- | --- | --- |
| Vadovaujamo darbo patirtis (metais) | Pastoviosios dalies koeficientai | | | | |
| Profesinio darbo patirtis (metais) | | | | |
| Pareigybės lygis A | | | | |
| iki 5 | nuo daugiau kaip 5 iki 10 |  | daugiau kaip 10 |
| Nuo daugiau kaip 5 iki 10 | 8,3 | 8,9 |  | 9,55 |
| Daugiau kaip 10 | 8,4 | 9 |  | 9,65 |

8 priedas

**KITŲ SPECIALISTŲ PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai | | | |
| Profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| **B lygis** |  |  |  |  |
| Vyriausieji specialistai | 8,1 | 8,2 | 8,4 | 8,9 |
| Kiti specialistai | 6,6 | 6,7 | 6,85 | 7,15 |

9 priedas

**KVALIFIKUOTŲ DARBUOTOJŲ PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai | | | |
| Profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| C lygis (sekretorius, vyr. virėjas , vairuotojas) | 5,45 | 5,55 | 5,3 | 6,4 |
| C lygis (virėjas, mokytojo padėjėjas, auklėtojo padėjėjas) | 5,64 | 5,76 | 5,88 | 6 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_